ધારાસભ્યએ પત્રમાં જણાવ્યું છે કે બાબરામાં પાણી પુરવઠા વિભાગ દ્વારા સને ૨૦૧૭/૧૮માં રૂપિયા ૨૧ કરોડના ખર્ચે ભૂગર્ભ ગટરનું કામ શરૂ કરી પૂર્ણ કરી દેવામાં આવ્યું હતું પણ શરૂઆતથી શહેરમાં ભૂગર્ભ ગટરનું કામ નબળું અને ભ્રષ્ટાચાર યુકત થતું હોવાની સ્થાનિક લોકો અને આગેવાનોમાંથી ફરિયાદ ઉઠવા પામી હતી પણ યોગ્ય સમયે પાણી પુરવઠા વિભાગના અધિકારીએ આંખ આડા કાન કરતા કોન્ટ્રાકટ દ્વારા બે ફામ રીતે ગટરનું કામ પૂર્ણ કરી લોકોને કનેકશન આપી દીધા જેના પરિણામ સ્વરૂપ લગભગ વિસ્તારોમાં ગટર નું કુંડીઓ તૂટી ગયેલ છે તેમજ પાણી બહાર આવતા ભયંકર ગંદકી સર્જાય છે અને લોકોનું આરોગ્ય જોખમમાં મુકાયું છે